**Likumprojekta „Grozījumi likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojektā “Grozījumi Vides aizsardzības likumā” (turpmāk – likumprojekts) tiek noteikts, ja Vides pārraudzības valsts birojs (turpmāk – VPVB) konstatē ekomarķējuma izmantošanas prasību pārkāpumus tas pieņem lēmumu par tiesiskā pienākuma noteikšanu novērst konstatēto pārkāpumu. Tiek izslēgts pants par sabiedriskajiem vides inspektoriem.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, atbilstoši Ministru kabineta 2014. gada 22. aprīļa sēdes protokola Nr. 24 26. § “Informatīvais ziņojums “Nozaru administratīvo pārkāpumu kodifikācijas ieviešanas sistēma”” 2. punktā dotajam uzdevumam, Ministru kabineta 2018. gada 18. decembra sēde protokola Nr. 60 98. § “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 4. punktā dotajam uzdevumam, un Valsts sekretāru sanāksmes 2019. gada 6. jūnija protokola Nr. 22 45. § “Par nozaru administratīvo pārkāpumu kodifikācijas likumprojektu virzību” 2. punktā dotajam uzdevumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | *Pašreizējā situācija un problēmas* 2014. gada 22. aprīlī Ministru kabinetā tika apstiprināts informatīvais ziņojums “Nozaru administratīvo pārkāpumu kodifikācijas ieviešanas sistēma” (prot. nr. 24, 26. §) (turpmāk – Informatīvais ziņojums), saskaņā, ar kuru informatīvā ziņojuma 1. pielikumā minētajām ministrijām ir pienākums to kompetencē esošajos nozares likumos izstrādāt grozījumus, lai tajos tiktu ietverti administratīvie pārkāpumi un kompetentās iestādes par administratīvo sodu piemērošanu, pamatojoties uz to, ka Latvijas Administratīvajā pārkāpumu kodeksā (turpmāk – LAPK) zaudēs spēku.  Saskaņā ar Ministru kabineta 2013. gada 4. februāra rīkojuma Nr. 38 “Par Administratīvo sodu sistēmas attīstības koncepciju” 1. punktu, atbalstīti Administratīvo sodu sistēmas attīstības koncepcijas kopsavilkumā ietvertie risinājumi, t.sk., paredzot nozaru kodifikāciju. 2018. gada 18. decembrī Ministru kabinetā tika apstiprināts informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana” (prot. nr. 60, 98. §), saskaņā, ar kuru likumprojektus, kuri izskatīti Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā pieteikt izsludināšanai Valsts sekretāru sanāksmē līdz 2019. gada 1. februārim.Informatīvā ziņojuma protokollēmuma 2.1. apakšpunkts noteic, ka informatīvā ziņojuma 1. pielikumā minētajām ministrijām (institūcijām), kas atbildīgas par attiecīgo likumprojektu sagatavošanu un virzību, ievērojot informatīvā ziņojuma 2. pielikumā noteikto nozaru administratīvo pārkāpumu kodifikācijas laika grafiku, izstrādā attiecīgos likumprojektus. Pašlaik esošais administratīvās atbildības regulējums attiecībā uz ekomarķējuma un tā piešķiršanas jomas regulējošo normatīvo aktu pārkāpšanu ir ietverts LAPK 75.7 pantā.Likumprojekta būtība1. Normas attiecībā uz mehānisko transportlīdzekļu pārvietošanos, arī stāvēšanu vai apstāšanos, ārpus autoceļiem Baltijas jūras un Rīgas jūras līča piekrastes krasta kāpu aizsargjoslā un pludmalē vai īpaši aizsargājamā dabas teritorijā un transportlīdzekļa vadītājs neatrodas pārkāpuma izdarīšanas vietā tiek izslēgtas, jo Latvijas Administratīvo pārkāpumu kodeksa 57.3 pants paredz administratīvo atbildību par mehānisko transportlīdzekļu pārvietošanās noteikumu pārkāpšana Baltijas jūras un Rīgas jūras līča piekrastes krasta kāpu aizsargjoslā, pludmalē vai īpaši aizsargājamā dabas teritorijā. Attiecīgi līdz ar LAPK dekodifikāciju šis pants tiek pārnests uz diviem nozaru regulējošiem normatīvajiem aktiem. Likuma “Grozījums likumā “Par īpaši aizsargājamām dabas teritorijām”” tiek pārnesta daļa, kas attiecas uz mehānisko transportlīdzekļu pārvietošanās, apstāšanās vai stāvēšanas prasību pārkāpšanu – īpaši aizsargājamās dabas teritorijās – saskaņā ar aizsargājamo teritoriju aizsardzības un izmantošanas noteikumu pārkāpšanu. Savukārt Grozījumos Aizsargjoslu likumā tiek pārnesta daļa, kas attiecas uz mehānisko transportlīdzekļu pārvietošanās, apstāšanās vai stāvēšanas prasību pārkāpšanu – Baltijas jūras un Rīgas līča piekrastes aizsargjoslā, krasta kāpu aizsargjoslā un pludmalē. Līdz ar to tiesību normas dublēšana Vides aizsardzības likumā nav nepieciešama. Vienlaikus Administratīvās atbildības likuma 162. pants paredz soda piemērošanu transportlīdzekļa īpašniekam (turētājam, valdītājam), gadījumos, ja tiek pārkāpti apstāšanās vai stāvēšanas noteikumi, tai skaitā, Baltijas jūras un Rīgas jūras līča piekrastes krasta kāpu aizsargjoslā, pludmalē vai īpaši aizsargājamā dabas teritorijā, bet transportlīdzekļa vadītājs neatrodas pārkāpuma izdarīšanas vietā, vai ja pārkāpums fiksēts ar tehniskajiem līdzekļiem, neapturot transportlīdzekli.2. Ar likumprojektu tiek izslēgts pants no Vides aizsardzības likuma par sabiedriskajiem vides inspektoriem. Sabiedrisko vides inspektoru izveidošana mērķis (2004.-2005.gads) bija veicināt sabiedrības iesaistīšanos, un sniegt atbalstu valsts pārvaldes, konkrēti Valsts vides dienesta inspektoriem. Sākotnēji sabiedrisko vides inspektoru statuss tika piešķirts apmēram 30 inspektoriem, tomēr laika gaitā sabiedrības interese par sabiedriskā vides inspektora statusu ir būtiski mazinājusies, jo to aizstāj ieviesti mūsdienīgi sūdzību iesniegšanas kanāli (īpaši tīmekļvietnē http://www.videssos.lv/ (Vides SOS), caur kuriem sabiedrības pārstāvji var fiksēt pārkāpumus, ziņot par tiem. Iespējams arī piedalīties procesā kā lieciniekam arī bez īpaša sabiedriskā vides inspektora statusa. 2019. gadā Vides SOS jau ir saņemti ~ 4000 ziņojumu, no kuriem liela daļa ir par atkritumiem publiskās vietās, kas bija uzticēta sabiedriskajiem vides inspektoriem. Tāpat privātpersonas sūta Valsts vides dienestam iesniegumus un foto materiālus. Visa saņemtā informācija Vides SOS tiek izvērtēta un risināta, un jebkura privātpersona var sekot līdzi sava pieteiktā pārkāpuma attīstības gaitai. Sabiedrisko inspektoru statuss tiek piešķirts inspektoriem:- dabas aizsardzības jomā (atbilstoši Vides aizsardzības likuma 23. panta trešās daļas 3. punktam vides kontrole: ja ar atkritumiem tiek piegružota publiski pieejama teritorija, ja mehāniskais transportlīdzeklis pārvietojas, arī stāv vai apstājas ārpus autoceļiem Baltijas jūras un Rīgas jūras līča piekrastes krasta kāpu aizsargjoslā un pludmalē vai īpaši aizsargājamā dabas teritorijā, ja ugunskuri tiek kurināti ārpus šim nolūkam iekārtotām vietām un tādēdāji tiek bojāta dabiskā zemsedze Baltijas jūras un Rīgas jūras līča piekrastes krasta kāpu aizsargjoslā);- inspektoriem zvejas jomā. Sabiedriskais vides inspektors var izvēlēties statusu vai nu vienā no augstāk minētajām jomām vai arī abās jomās kopā. Šobrīd sabiedriskā vides inspektora statuss dabas aizsardzības jomā ir piešķirts piecām personām, no kurām trīs vienlaikus ir arī sabiedriskie vides inspektori zvejas jomā: Sabiedriskie vides inspektori zvejas jomā tradicionāli ir bijuši būtisks atbalsts ūdens bioloģisko resursu aizsardzībā. Saistībā ar sabiedriskajiem inspektoriem zvejas lomā likumprojekts “Grozījumi Zvejniecības likumā” (pieņemts Saeimā 2019. gada 24. oktobrī, stāsies spēkā 2020. gada 1. jūlijā) paredz, ka Valsts vides dienesta pilnvarotas personas un pašvaldības pilnvarotās personas-sabiedriskie vides inspektori arī turpmāk veiks zivju resursu uzraudzību un aizsardzību, un, ņemot to vērā, noteikts, ka Ministru kabinets līdz 2020. gada 30. jūnijam izdod Zvejniecības likuma 20. panta piektajā daļā minētos noteikumus, nosakot sabiedriskā vides inspektora statusa piešķiršanas un anulēšanas kārtību, izvirzāmās prasības un apliecības paraugu, kā arī zivju resursu aizsardzības un uzraudzības veikšanas kārtību. Līdz šo noteikumu spēkā stāšanās dienai ir piemērojami Ministru kabineta 2007. gada 4. decembra Ministru kabineta noteikumi Nr. 833 “Noteikumi par sabiedriskā vides inspektora statusa piešķiršanu un anulēšanu, izvirzāmajiem kritērijiem un prasībām un apliecības paraugu”. No iepriekš minētā izriet, ka sabiedriskie vides inspektori zvejas jomā paliek.Pēdējo četru gadu laikā sabiedriskie vides inspektori dabas jomā nav sastādījuši administratīvā pārkāpuma protokolu vai pārbaudes aktus. Līdz ar to secināms, ka viņu aktivitāte ir ārkārtīgi neliela un šāds tiesisks regulējums nav nepieciešams. Visi sabiedriski vides inspektori ir informēti, ka turpmāk vairs netiks paredzēts sabiedriskā vides inspektora dabas aizsardzības jomā statuss. Atbildējis ir viens sabiedriskais vides inspektors, ka viņam nav iebildumu par to, ka statuss tiek noņemts. Attiecīgi likumprojekta normas svītrošana attiecās tikai uz sabiedriskajiem vides inspektoriem dabas aizsardzības jomā. 3. Likumprojektā tiek iekļauts sekojošs regulējums – ja VPVB konstatē Eiropas Savienības (turpmāk – ES) ekomarķējuma izmantošanas prasību pārkāpšanu saistībā ar produktu, kam piešķirts ES ekomarķējums, tas pieņem lēmumu par tiesiskā pienākuma noteikšanu – novērst konstatēto pārkāpumu. Norādām, ka administratīvā atbildība ekomarķējuma jomā netiek pārņemta, kā tas bija noteikts LAPK 75.7 panta pirmajā daļā, jo ir iespējams izmantot Administratīvā procesa likumā noteiktos līdzekļus.Savukārt LAPK 75.7 panta otrās daļas prasība šajā likumprojektā netiks pārņemta, jo ir iespējams izmantot Administratīvā procesa likumā noteiktos līdzekļus. Jau šobrīd spēkā esošā normatīvā regulējuma ietvaros, kas noteikts Negodīgas komercprakses aizlieguma likuma (turpmāk – NKAL) 11. panta pirmās daļas 4. punktā, darbība, kura saistīta ar tādu apzīmējumu vai logotipu izmantošanu nepatiesā vai maldinošā veidā, kurus iespējams sajaukt ar ES ekomarķējumu, var tikt vērtēta kā jebkuros apstākļos maldinoša komercprakse un līdz ar to negodīga komercprakse, kas saskaņā ar NKAL 4. panta pirmo daļu ir aizliegta.  Atbilstoši Ministru kabineta 2006. gada 1. augusta noteikumu Nr. 632 “Patērētāju tiesību aizsardzības centra nolikums” 3. punktā un Patērētāju tiesību aizsardzības likuma 25. panta ceturtajā daļā noteiktajām funkcijām negodīgas komercprakses uzraudzību veic Patērētāju tiesību aizsardzības centrs (turpmāk – PTAC). NKAL 15. pantā ir noteiktas PTAC kā uzraugošās iestādes tiesības, konstatējot negodīgu komercpraksi. Proti, atbilstoši NKAL 15. panta astotajai daļai, konstatējot negodīgas komercprakses īstenošanu, PTAC ir tiesīgs izdot administratīvo aktu, pieņemot vienu vai vairākus lēmumus, kas vērsti uz konkrētu pārkāpumu novēršanu, to turpmāku nepieļaušanu un soda naudas piemērošanu negodīgas komercprakses īstenotājam”. Saskaņā ar iepriekš minētajiem Tieslietu ministrijas informatīvajiem ziņojumiem par nozaru kodifikāciju gadījumos, kad nepieciešams panākt, lai persona izpilda noteiktas prasības, prioritāte ir administratīvā akta izdošanai ar pienākumu atbilstošā termiņā novērst neatbilstības un izpildīt prasības. Proti, konkrētajā gadījumā iestāde pieņems lēmumu par tiesiskā pienākumu noteikšanu novērst pārkāpumus ekomarķējuma jomā. Gadījumā, ja persona šo lēmumu nepildīs, būs iespējams piemērot Administratīvā procesa likumā noteiktos piespiedu līdzekļus, piemēram, piespiedu naudu.4. Likumprojektā norādīts, ka Valsts vides inspektoru tiesības ir veikt administratīvā pārkāpuma procesu.5. Likumprojektā tiek izslēgta prasība par to, ka VSIA “Standartizācijas, akreditācijas un metroloģijas centrs” Ministru kabineta noteiktajā kārtībā veic vides verificētāju akreditāciju un viņu darbības uzraudzību, kā arī izveido un uztur vides verificētāju reģistru, jo atbilstības novērtēšanas joma tiek regulēta ievērojot horizontālu pieeju – likuma “Par atbilstības novērtēšanu” 13. panta pirmā daļa un no tā izrietošā kārtība, kas noteikta Ministru kabineta 2019. gada 17. decembra noteikumos Nr. 673 “Atbilstības novērtēšanas institūciju novērtēšanas, akreditācijas un uzraudzības noteikumi”, kas ir attiecināma uz visām jomām, kurās nacionālā akreditācijas institūcija ir tiesīga veikt akreditāciju, kā arī visas jomas tiek akreditētas ievērojot vienotus pamatprincipus. Vides verificētājiem netiek piemērota atsevišķa kārtība attiecībā uz to akreditācijas procesu un informāciju par akreditācijas statusu un to nosaka arī attiecīgie Eiropas Savienības normatīvie akti. Līdz ar to šobrīd Vides aizsardzības likuma 39. panta ceturtajā daļā noteiktais pilnvarojums Ministru kabinetam ir lieks pēc būtības un ņemot vērā Ekonomikas ministrijas izteiktos priekšlikumus tas tiek dzēsts.Likumprojekts izstrādāts atbilstoši Tieslietu ministrijas informatīvajā ziņojumā ietvertajām rekomendācijām. Tā pieņemšana pilnībā nodrošinās Tieslietu ministrijas informatīvajā ziņojumā minēto nostādņu ieviešanu. |
| 3. | Projekta izstrādē iesaistītās institūcijas un publiskas personas kapitālsabiedrības | Izstrādājot likumprojektu, Vides aizsardzības un reģionālās attīstības ministrija (turpmāk – VARAM) balstījās uz VVD, VPVB priekšlikumiem. Likumprojekts saskaņots ar Ekonomikas ministriju un Patērētāju tiesību aizsardzības centru. |
| 4. | Cita informācija | Likumprojekts izskatīts Tieslietu ministrijas Latvijas administratīvo pārkāpumu kodeksa grupā 2019. gada 12. septembrī. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecas uz juridiskām personām, kuru precēm piešķirts ekomarķējums, vai kuri plāno iegūt ekomarķējumu saviem produktiem, kā arī uz personām, kurām piešķirts sabiedrisko vides inspektora statuss dabas aizsardzības jomā |
| 2. | Tiesiskā regulējuma ietekme uz tautsaimniecību un administratīvo slogu | *Par likumprojekta ietekmi uz vidi un veselību*Paredzams, ka likumprojekts pozitīvi ietekmēs vidi, un juridiskās personas iegūstot precei ekomarķējumu izturēsies pret to atbildīgi. Sabiedriskā inspektora statusa dabas aizsardzības jomā izslēgšana būtībā neietekmē jau sabiedrībai dotās tiesības atbilstoši Apvienoto Nāciju Organizācijas Eiropas Ekonomikas komisijas 1998. gada 25. jūnija konvencijai Par pieeju informācijai, sabiedrības dalību lēmumu pieņemšanā un iespēju vērsties tiesu iestādēs saistībā ar vides jautājumiem (Orhūsas konvencija) ziņot par katru vides aizsardzības pārkāpumu atbildīgajām institūcijām. Ziņošana var būt ar iesnieguma vēršanos institūcijā vai info nodošana Vides SOS.*Par likumprojekta ietekmi uz uzņēmējdarbības vidi*Likumprojekts ietekmē uzņēmējdarbības vidi. Sagaidāms, ka negodprātīgas juridiskās personas, kurām piešķirs ekomarķējumu nepārkāps prasības, lai patērētājs netiktu maldināts.Likumprojektā ietvertais regulējums nerada papildu administratīvo slogu. |
| 3. | Administratīvo izmaksu monetārs novērtējums | Administratīvās izmaksas nevar tieši novērtēt, jo katrs pārkāpums ekomarķējuma un tā piešķiršanas jomā var būt atšķirīgs un atšķiras arī apstākļi pārkāpuma izdarīšanās laikā. |
| 4. | Atbilstības izmaksu monetārs novērtējums | Atbilstības izmaksas nevar tieši novērtēt, jo izdarīto pārkāpumu sekas katrā gadījumā ir atšķirīgs. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1. Līdz ar Vides aizsardzības likuma 21. panta otrās daļas pārnešanu uz Aizsargjoslu likumu un likumu “Par īpaši aizsargājamām dabas teritorijām” likumprojektā šī norma tiek svītrota, un spēku zaudēs Ministru kabineta 2007. gada 28. augusta  noteikumi Nr. 568 “Kārtība, kādā noformējams administratīvā pārkāpuma protokols-paziņojums par mehānisko transportlīdzekļu pārvietošanās noteikumu pārkāpšanu ārpus autoceļiem Baltijas jūras un Rīgas jūras līča piekrastes krasta kāpu aizsargjoslā, pludmalē vai īpaši aizsargājamā dabas teritorijā”.
2. Ņemot vērā likumprojekta 3. pantā noteikto, ka tiek izslēgts Vides aizsardzības likuma 23. pants, kā rezultātā spēku zaudēs Ministru kabineta 2007. gada 4. decembra noteikumi Nr. 833 “Noteikumi par sabiedriskā vides inspektora statusa piešķiršanu un anulēšanu, izvirzāmajiem kritērijiem un prasībām un apliecības paraugu”. Minētos noteikumus piemēros līdz 2020. gada 30. jūnijam (Zvejniecības likuma pārejas noteikumu 29. punkts), jo atbilstoši Zvejniecības likuma 20. panta piektajai daļai līdz 2020. gada 1. jūlijam jāizdod Ministru kabineta noteikumi, nosakot sabiedriskā vides inspektora statusa piešķiršanas un anulēšanas kārtību, izvirzāmās prasības un apliecības paraugu, kā arī zivju resursu aizsardzības un uzraudzības veikšanas kārtību;
3. Ņemot vērā grozījumus attiecībā uz Vides aizsardzības likuma 39. panta ceturtās daļas otrā teikuma izslēgšanu tiks veikti tehniskie grozījumi Ministru kabineta 2019. gada 17. decembra noteikumos Nr. 673 “Atbilstības novērtēšanas institūciju novērtēšanas, akreditācijas un uzraudzības noteikumi” dzēšot pilnvarojumu uz Vides aizsardzības likuma 39. panta ceturto daļu. Minētie grozījumi nerada tiesiskos šķēršļus un līdz ar to nav nepieciešams izdot jaunus Ministru kabineta noteikumus.
 |
| 2. | Atbildīgā institūcija | Ekonomikas ministrija  |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam. Ieinteresētajām personām bija tiesības izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | Likumprojekts un tā anotācija tika ievietoti VARAM tīmekļvietnes <http://www.varam.gov.lv/lat/lidzd/pazinojumi_par_lidzdalibas_iesp/> sadaļā “Sabiedrības līdzdalība”  |
| 3. | Sabiedrības līdzdalības rezultāti | Viedokļi vai priekšlikumi saņemti netika. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, sadarbībā ar VPVB, VVD.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta īstenošana tiks veikta esošo cilvēkresursu ietvaros. Saistībā ar likumprojekta izpildi nebūs nepieciešams veidot jaunas institūcijas vai likvidēt, reorganizēt esošās. Ņemot vērā, ka tiek izslēgti vides inspektori dabas aizsardzības jomā, norādām, ka Valsts vides dienestam vairs nebūs jāizsniedz sertifikāti. Likumprojektā netiek pārņemtas Latvijas Administratīvo pārkāpuma kodeksa noteiktos administratīvos pārkāpumu ekomarķējuma jomā, jo tie tiek aizstāti ar tiesisku pienākumu, šajā gadījumā tiek ietekmēta Vides pārraudzības valsts biroja darbība, un gadījumos, ja tiks konstatēta ekomarķējuma izmantošanas prasību pārkāpšana tiks pieņemts lēmums par tiesiskā pienākuma noteikšanu novērst konstatēto pārkāpumu.  |
| 3. | Cita informācija | Nav |

Vides aizsardzības un
reģionālās attīstības ministrs J. Pūce

Balka 67026916

Sandija.Balka@varam.gov.lv

Seile, 67026484

Laura.Seile@varam.gov.lv